לפני בקשה להורות על ביטול פסק הדין שניתן ביום 21.2.17.
המבקשת טוענת כי נציגה הגיע לאולם בית המשפט כרבע שעה לאחר שניתן פסק הדין וכי התובעים פגשו בנציג מחוץ לאולם בית המשפט אולם סירבו לשוב על עקבותיהם ולהכנס בחזרה לאולם. המבקשת טוענת גם כי את התביעה יש להפנות לחברה אחרת שנטלה על עצמה את התחייבויות הקבלן המבצע בפרויקט נשוא התביעה – כאשר היא עצמה היתה היזם.
המשיבים הגיבו לבקשה וטענו כי המבקשת מבזה את בית המשפט כאשר לא הגישה כתב הגנה במועד ובנסיונם לגלגל את האחריות לצדדים שלישיים.
לאחר התגובה נקבע כי המבקשת תוכל להשיב לתגובה, אולם תשובה שכזו לא הוגשה עד כה. ההחלטה נמסרה למבקשת עוד בחודש מרץ (נוכח העולה מאישור מסירה שנסרק בינתיים לתיק בית המשפט). משכך, שהמבקשת ויתרה על זכות התשובה.
המבקשת לא טענה כי נפל פגם בהמצאה ההזמנה לדיון והיא לא זכאית לביטולו של פסק הדין מחובת הצדק.
המבקשת תישא בהוצאות הדיון והבקשה בסך 1,000 ₪ אשר ישולמו למשיבים בתוך 30 יום מהיום, וללא קשר לתוצאות ההליך. תשלום ההוצאות יהיה תנאי לביטולו של פסק הדין ועל כן – על המבקשת לעדכן את בית המשפט עם ביצוע התשלום.
לא יוגש עדכון כאמור עד ליום 15.7.17 – יוותר פסק הדין על כנו.